section_heading: Haas (2016. – 2020.)
paragraph_text: Nova momčad pod vodstvom Günthera Steinera i Genea Haasa, prva je američka momčad u Formuli 1 još od 1986. i momčadi Haas Lola. Uz Grosjeana, vozačko mjesto dobiva Meksikanac Esteban Gutiérrez nakon pauze od jedne godine. Haas koristi prošlogodišnji Ferrarijev bolid i motor, osim šasije koju proizvode sami. Momčad od koje nitko nije mnogo očekivao napravila je senzaciju na početku sezone. Grosjean završava šesti u Australiji i peti u Bahreinu. U nastavku sezone performanse momčadi znatno opadaju uz pokoji bljesak. Učestali problem s kočnicama rezultirali su mnogim odustajanjima. Grosjean sezonu završava na 13. mjestu s 29 bodova.